
ЗАХИРАМЖА
«Оросой Холбоото Уласай нютаг можонуудай ниитын палатануудай эмхидхэлэй ба ажаябуулгын юрэнхы заршамууд тухай» гэһэн 2016.06.23-ай № 183-ФЗ Холбоото уласай хуулиин 8 статьягай, «Буряад Уласай Ниитын палата тухай» гэһэн 2018.05.09-эй № 2942-V Буряад Уласай Хуулиин 6 статьягай, «Буряад Уласай Толгойлогшын баталдаг Буряад Уласай Ниитын палатын гэшүүдтэ дэбжүүлэгшэдэй талаар дурадхалнуудые оруулха ба хараха Дүрим баталха тухай» Буряад Уласай Толгойлогшын 2019.01.28-ай № 10 зарлигай (саашаа – Зарлиг) ёһоор:
1. Буряад Уласай дэбисхэр дээрэ 3-һаа бага бэшэ жэлдэ бүридхэгдэһэн бүхэроссиин болон можонууд хоорондын ниитын нэгэдэлнүүдэй байгуулгын таһагуудта (саашаа - ниитын нэгэдэлнүүд) Буряад Уласай Ниитын палатын гэшүүдтэ дэбжүүлэгшэдэй зэргэдэ ниитын нэгэдэлэй түлөөлэгшые дэбжүүлхэ тухай дурадхал Буряад Уласай Толгойлогшодо оруулхыень дурадхаха.
2. Тус захирамжын 1 пунктда заагдаһан дурадхалнуудые үгэбэл, ниитын нэгэдэлнүүд Зарлигаар баталагдаһан Буряад Уласай Ниитын палатын гэшүүдтэ дэбжүүлэгшэдэй талаар дурадхалнуудые оруулха ба хараха Дүримэй 3 пунктда тодорхойлогдоһон тоолбориин ёһоор дансануудаа Буряад Уласай Толгойлогшодо энэ хаягаар оруулна: Буряад Уластия, Улаан-Үдэ хото, Ербановай гудамжа, 7, каб. 109, тел. 83012210483, 83012210472.
3. Дурадхалнуудые абаха болзор олондо мэдээсэдэг хэрэгсэлнүүдтэ ба Интернедэй мэдээсэлэй-теле-харилсаанай сүлжээндэ Буряад Уласай гүрэнэй засагай зургаануудай албан ёһоной сайтда тус захирамжын албан ёһоор толилогдоһон үдэрһөө 30 календарна үдэр гэжэ тогтоохо.
4. Дурадхалнуудые байгуулха ба үгэхэ асуудалнуудаар мэдээсэлэй ба зүбшэлгын түлөө, мүн дансануудые абахын түлөө харюусалга Буряад Уласай Толгойлогшын ба Буряад Уласай Засагай газарай Захиргаанай Үндэһэтэн хоорондын харилсаануудаар ба эрхэтэдэй эдэбхи хүгжөөлгөөр хороондо (Харитонов М.А.) даалгаха.
5. Буряад Уласай Толгойлогшын ба Буряад Уласай Засагай газарай Захиргаанай Үндэһэтэн хоорондын харилсаануудаар ба эрхэтэдэй эдэбхи хүгжөөлгөөр хороон (Харитонов М.А.) Ниитын палатын гэшүүдтэ дэбжүүлэгшэдэй үгэһэн дансануудай тоолборитой мэдээсэл Интернедэй мэдээсэлэй-теле-харилсаанай сүлжээндэ Буряад Уласай гүрэнэй засагай зургаануудай албан ёһоной сайтын «Ниигэм» бүлэгтэ, «Ниитын палата» дотор бүлэгтэ, «Буряад Уласай Ниитэ палатын шэнэ бүридэл байгуулга» гэһэн хабсаргалта соо табина.
6. Буряад Уласай Толгойлогшын ба Буряад Уласай Засагай газарай Захиргаанай Үндэһэтэн хоорондын харилсаануудаар ба эрхэтэдэй эдэбхи хүгжөөлгөөр хороон (Харитонов М.А.) дурадхалнуудые абаха үдэр гарагай дүүрэһэнэй удаа 5 календарна үдэрэй туршада Буряад Уласай Толгойлогшоһоо Буряад Уласай Ниитэ палатын гэшүүдтэ дэбжүүлэгшэдэй тоолбори Буряад Уласай Толгойлогшодо эльгээнэ.
7. Буряад Уласай Толгойлогшын ба Буряад Уласай Засагай газарай Захиргаанай Мэдээсэлэй бодолгын талаар хороон (Логинов И.С.) тус захирамжа олондо мэдээсэдэг хэрэгсэлнүүдтэ ба Интернедэй мэдээсэлэй-теле-харилсаанай сүлжээндэ Буряад Уласай гүрэнэй засагай зургаануудай албан ёһоной сайтда толилхо.
8. Тус захирамжа албан ёһоор толилогдоһон үдэрһөө хүсэндөө орохо.

